
Szenior mozgásprogramok kölcsönhatásai a kognitív képességekkel és az egyensúlyérzékkel

Kulcsszavak: szenior örömtánc; egészséges életvitel; egyensúly; kogintív képességek
Bevezetés és célkitűzés:
Kutatásom középpontjában a szenior mozgásprogramok idősekre gyakorolt jótékony hatásai állnak. A témakörön belül, az idősebb korosztály életminőségét nagyban befolyásoló egyensúlyérzék és kognitív képességeik szinten tartási lehetőségeivel foglalkoztunk. Kutatásom során arra a kérdésre kerestük a választ, hogy hogyan hat a rendszeres, gondolkodási műveleteket erősen igénybe vevő, a szociális készségeket is mozgósító táncprogram (szenior örömtánc) az idősek egyensúlyérzékére és kognitív képességeire. Szerettük volna megtudni, hogy rendszeres testmozgással, azon belül szenior örömtánccal lehet-e fejleszteni vagy karbantartani az idősebb korosztály testi és szellemi épségét. Mérhető-e változás a táncprogrammal lefedett, illetve a táncprogram nélküli (nyári szünet) időszakokban elvégzett tesztek eredményében?
Anyag és módszer:
A kutatás adatfelvétele 2023. júniusától – 2024. júniusáig, három időpontban zajlott. Az első az előző táncos szezon végén, a második a nyári szünetet követő első táncalkalmon, a záró adatfelvétel ismét egy táncos szezon lezárásakor történt. A résztvevők száma n=20, átlagéletkoruk 72±7.
Az adatgyűjtés eszközei: 1, adatlap, 2, Berg Balance Teszt, 3, Kognitív Profil Teszt
Eredmények és következtetés:
A kutatás megkezdésekor felállított hipotézisekre az alábbi válaszokat kaptuk:
H1: A szenior tánc pozitív hatással van az idősebb korosztály egyensúlyérzékére.
A Berg Balance Teszt összpontszáma (p = .002) alapján, beigazolódott.
H2: A szenior tánc pozitív hatással van az idősebb korosztály kognitív képességeire.
Statisztikailag bizonyítható csak a Kognitív Profil Teszt 56-os feladatánál (a pont-, és az időeredményeknél is (p = .037, p = .021) volt. Az 56-os és az egyéb adatok (tendencia) alapján ez a hipotézis részben igazolódott be.
H3: Feltételezzük, hogy a tánc nélküli nyáriszünet után mindkét területen romlást tapasztalunk.
Részben beigazolódott, hiszen a Berg Balance Tesztnél tapasztaltunk romlást, a Kognitív Profil Teszteknél pedig 5 feladatból 2-nél tudtuk megállapítani.
Kutatási eredményeink az egészséges idősek esetében is megerősítették a kognitív képességek és az egyensúlyozás szintjének együttjárását (Verghese, 2021), és az egyensúly javítását segítő edzésprogramok jótékony hatását idős embereken (Judge et al. 1993; Judge et al. 1994; Judge 2003; Hue et al. 2004).



